गोलीबारी की इन घटनाओं के बाद शिया समुदाय के अनेक सदस्य बड़ी संख्या में बोलान मेडिकल कॉम्पलेक्स पहुँच गई और क्रोधित भीड़ ने एक वाहन को आग लगा दी.क्वेटा में शिया समुदाय एक प्रमुख अल्पसंख्यक समुदाय है और वहाँ शिया-सुन्नी तनाव कई बार हिंसक रूप अपना लेता है.दो महीने पहले क्वेटा में ही शियाओं को निशाना बनाकर हुए एक बम हमले में 16 लोग मारे गए थे.बीबीसी संवाददाता अयूब तरीन का कहना था कि शनिवार की सुबह करीब 10 बजे कुछ अज्ञात लोगों ने हजारा टाउन की ओर जा रहे एक वाहन पर गोलियाँ चलाईँ जिससे छह लोग मारे गए और तीन अन्य घायल हो गए.स्थानीय प्रशासन ने घायलों को बोलान मेडिकल कॉम्पलेक्स में भर्ती करवा दिया और डॉक्टरों के मुताबिक इनमें से दो की स्थिति गंभीर है.उस घटना के कुछ ही मिनटों बाद शहर के सबजल रोड पर फायरिंग की गई जिसमें एक व्यक्ति की मौत हो गई और दो अन्य घायल हो गए.गोलीबारी की एक अन्य घटना में एक पुलिसर्मी की मौत हो गई.घटनाओं के बाद शहर में स्थिति तनावपूर्ण लेकिन शांत है. वहाँ  खासी संख्या में सुरक्षा बलों को तैनात किया गया है और व्यवसायिक केंद्र बंद हो गए हैं. कारोबारी केंद्र बंद हो गए.